Albert Henry Ottenweller

Albert Henry Ottenweller (født 5. april 1916 i Stanford i Montana i USA, død 23. september 2012 i Toledo i Ohio) var katolsk biskop av Steubenville.

Liv og virke

Bakgrunn
Albert H. Ottenweiler vokste opp i Leipsic i  Ohio. Han gikk på St. Joseph High School og senere St. Joseph College i Rensselaer i Indiana. I 1943 ble han uteksaminert i filosofi og katolsk teologi fra Catholic University of America i Washington, D.C.

Prest
Biskopen av Toledo, Karl Joseph Alter, ordinerte ham til prest den 19. juni 1943. Han var kapellan ved St John the Evangelist Church i Delphos og fra 1959 til 1961 ved St Richard Church i Swanton. 1961/62 var han sogneprest for St. Joseph Church i Blakeslee og den tilhørende misjonen Sacred Heart i Montpelier. Fra 1962 til 1968 var han sogneprest i Vår Frue av Mount Carmel-kirken i Bono  og virket også i bispedømmets spansktalende apostolat fra 1958 til 1969. I 1968 var han sogneprest for i St. John the Evangelist Church i Delphos og ble utnevnt til generalvikar for bispedømmet. Han var dessuten sogneprest av St. Michael's i Findlay (1976 – 1977).

Hjelpebiskop i Toledo
Pave Paul VI utnevnte ham 17. april 1974 til titulærbiskop av Perdices og hjelpebiskop i Toledo. Biskopen av Toledo, John Anthony Donovan,  bispeviet ham den 29. mai samme år; medkonsekratorer var Joseph Bernardin, erkebiskop av Cincinnati, og William Michael Cosgrove, biskop av Belleville i Illinois.

Biskop av Steubenville
Den 11. oktober 1977 ble han utnevnt av Paul VI til biskop av bispedømmet Steubenville og offisielt innsatt i dette embedet den 22. november.

Den 28. januar 1992 aksepterte pave Johannes Paul II hans aldersbetingede avskjedr. Han trakk seg tilbake i Toledo i Ohio, og fungerte som rektor for Holy Rosary Cathedral til 2010.

Albert Ottenweller døde den 23. september 2012 på Ursuline Center i Toledo etter en kort sykdomsperiode.

Episkopalgenealogi 
Hans episkopalgenealogi er:

 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Pave Klemens XIII (1693-1769) *1743
 Kardinal Marcantonio Colonna (1724-1793) *1762
 Kardinal Hyacinthe-Sigismond Gerdil (1718-1802) *1777
 Kardinal Giulio Maria della Somaglia (1744-1830) *1788
 Kardinal Carlo Odescalchi (1785-1841) *1823
 Kardinal Costantino Patrizi Naro (1798-1876) *1828
 Kardinal Lucido Maria Parocchi (1833-1903) *1871
 Pave Pius X (1835-1914) *1884
 Pave Benedikt XV (1854-1922) *1907
 Kardinal Willem Marinus van Rossum (1854-1932) *1918
 Kardinal Edward Aloysius Mooney (1882-1958) *1926 
 Biskop Albert Henry Ottenweller (1916-2012) *1974

Referanser

Katolske biskoper fra USA
Linjen Rebiba
Personer fra Judith Basin County i Montana
Personer fra Putnam County i Ohio